იპაკარაის ტბა
იპაკარაის ტბა (ესპ. Ypacaraí Lake) — პარაგვაის უმთავრესი ტბა. მდებარეობს ცენტრალურ დეპარტამენტში, ქვეყნის დედაქალაქ ასუნსიონიდან 25 კმ-ით აღმოსავლეთით. ტბა ჩაგუბებულია მეზოზოური ხანის ტექტონიკურ დეპრესიაში. მისგან გაედინება მდინარე სალადო, რომელიც შემდეგ თავის მხრივ მდინარე პარაგვაის ერწყმის. ტბის გარშემო გაშენებულია სამი ქალაქი: არეგუა, იპაკარაი და სან-ბერნარდინო. ტბის ფართობი დაახლოებით 90 კმ²-ია, სიგრძე ჩრდილოეთიდან სამხრეთის მიმართულებით 24 კმ-ია, სიგანე კი აღმოსავლეთიდან დასავლეთისკენ 6 კმ. წყლის საშუალო სიღრმე 6 მეტრია.